《行路难 其三》
明代·庞一德

崇山魂欲断，峻壑忽横属。磴石千仞馀，十里喧寒瀑。

愿济无叶舟，梁崩谁为续。力夫负戴行，十步九踯躅。

长踞任沾洒，短绤出新浴。纵免濡首危，亦中射沙毒。

高深古有戒，胡然甘逐逐。

作者简介：庞一德，字与虔。原籍南海人，随父寓罗定州西宁县（今广东郁南）。明神宗万历四年（一五七六）举人。初任恩平县学教谕，晋升嘉鱼知县。后改教职，初任扬州，再任施州。有《双瀑堂草》。清道光《广东通志》卷二八〇庞嵩传有附传。